Yemen

Ang Republika ng Yemen o Yemen (Arabo: الجمهورية اليمنية), binubuo ng dating Hilaga at Timog Yemen, ay isang bansa sa Tangway ng Arabia sa Timog-kanlurang Asya at bahagi ng Gitnang Silangan, napapaligiran ng Dagat ng Arabia at Golpo ng Aden sa timog at Dagat na Pula sa kanluran, Oman sa timog-silangan at Saudi Arabia sa mga natitirang hangganan. Kabilang sa teritoryo nito ay ang Pulo ng Socotra, mga 350 km ang layo sa timog. Ang isang tao o bagay na nagmula sa Yemen ay tinatawag na Yemeni. Ang kabiserang lungsod ng Yemen ay ang Sana'a. Bagaman ang ipinahayag na kabisera ng Yemen ay ang lungsod ng Sana'a, ang lungsod ay nasa ilalim ng kontrol ng rebeldeng Houthi mula noong Pebrero 2015. Ang Yemen ay ang pinagmulang lupain ng lahat ng mga Arabo na nasa Gitnang Silangan. Noong sinaunang panahon, ang Yemen ay isang mahalagang sentro ng kalakalan at kapangyarihan. Maraming mga kahariang makapangyarihan ang dating nasa Yemen, kabilang na ang mga Sabaean. Mahalaga rin ang Yemen sa pangangalakal ng mga pampalasa. Nakikilala ang Yemen ng sinaunang mga Romano bilang Arabia Felix ("Masayang Arabia") sa Latin dahil ang pook ay maganda at makapangyarihan. Noong ika-8 dantaon, ang mga Yemeni ay kabilang sa mga unang sumali sa bagong relihiyong Islam. Magmula noon, ang mga Yemeni ay naging matibay na mga Muslim na naging nasa harapan ng lahat ng mga pananakop na isinagawa para sa Islam, at ang mga taga-Yemen ay dating naging mga pinuno ng Espanyang Islamiko sa loob ng mahigit sa 800 mga taon. Sa kasalukuyan, ang Yemen ay mayroong 20 milyong katao. Karamihan sa kanila ay nagsasalita ng wikang Arabe. Mga teritoryong pampangasiwaan Aden Governorate 'Amran Governorate Abyan Governorate Dhale Governorate Al Bayda' Governorate Al Hudaydah Governorate Al Jawf Governorate Al Mahrah Governorate Al Mahwit Governorate Amanat al-Asimah Governorate Dhamar Governorate Hadhramaut Governorate Hajjah Governorate Ibb Governorate Lahij Governorate Marib Governorate Raymah Governorate Saada Governorate Sanaa Governorate Shabwah Governorate Ta'izz Governorate Socotra Archipelago Governorate Tingnan din Talaan ng mga lungsod sa Yemen Ang lathalaing ito na tungkol sa Yemen ay isang usbong. Makatutulong ka sa Wikipedia sa pagpapalawig nito.